Bitka kod Grandsona
<s>Bitka kod Grandsona vodila se 2. mart 1476. između snaga Švicarske konfederacije i Burgundskog Vojvodstva.</s><s>Pobjedu su odnjeli Švicarci i osvojili velik plijen.</s>

<s>Historija 
Nakon smrti Guillauma 1475. godine, posljednjeg oranskog vlasnika zamka u Grandsonu, švicarske trupe iz Berna silom su ga zauzele.</s><s>To je bila jedna od nekoliko akcija u nizu poduzetih radi odmazde zbog burgunsko-austrijskog napredovanja u Alsacu.</s>

<s>Charles Smjeli, koji je u januaru 1476. zauzeo grad Nancy, pokrenuo je svoju vojsku prema Grandsonu.</s><s>Naselje je lako zauzeo, pa je počeo opsjedati zamak i razarati njegove bedeme teškom artiljerijskom paljbom.</s><s>Zbunjeni švicarski branitelji koji su izgubili nadu da će im stići pomoć i predali su se.</s><s>U jutro 28. februara nešto više od 400 preživjelih branitelja je obješeno.</s>

<s>Pomoć od nekih 20.000 ljudi ipak se probijala kroz šume na sjevernoj obali Neuchatelskog jezera.</s><s>Dvije konfederalne predhodnice izbile su iz šume pred burgunsku konjicu i artiljeriju.</s><s>Iako znatno slabiji, prihvatili su borbu, a Charles je svojim vojnicima naredio da se malo povuku prema ravnici, s ciljem da ih lakše dotuče.</s><s>U taj čas je iz šume nagrnula glavnina švicarskih snaga i pomeli su Burgunđane koji su se dali u bijeg.</s><s>Na bojnom polju ostalo je ležati 300 poginulih Burgunđana i oko 200 Švicaraca.</s>

<s>Stara Švicarska Konfederacija je zahvaljujući pobjedama kod Grandsona i Morata skršila ambicije Charlesa Smjelog i potpuno promijenila političku kartu Evrope.</s><s>Nakon te bitke je i Fribourg uključen u Švicarsku Konfederaciju, pa je od tada zajednički sa Bernom sve do 1798. upravljao zamkom u Grandsonu.</s>

<s>Izvori</s>

<s>Vanjske veze</s>

<s>The Battle of Grandson</s>

<s>1476
Grandson
Grandson
Grandson
Burgundsko Vojvodstvo
Stara Švicarska Konfederacija
Grandson</s>

